
Parlamentul  României

Camera  Deputaţilor
Comisia pentru Sănătate şi Familie
             Nr. 28/ 365/ 30 septembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.78/2004 pentru modificarea şi completarea Ordonanţei Guvernului nr.70/2002 privind administrarea unităţilor sanitare publice de interes judeţean şi local  ( PLX nr.562/2004 ) , adoptat de Senat în şedinţa din 16 septembrie 2004 şi  trimis comisiei  pentru examinare,  în fond,  în procedură obişnuită, cu adresa nr. PLX  562  din 20 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/2009 din 22.09.2004, avizul Consiliului Legislativ nr.1391/20.08.2004,  precum şi punctul de vedere al Ministerului Sănătăţii nr.43802/22.09.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/ 365/ 30 septembrie 2004

R A P O R T

asupra proiectului de Lege privind aprobarea Ordonanţei Guvernului nr.78/2004 pentru modificarea şi completarea Ordonanţei Guvernului nr.70/2002 privind administrarea unităţilor sanitare publice de interes judeţean şi local

   ( PLX nr.562/2004 )

1. Cu adresa nr.PLX 562  din 20 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.78/2004 pentru modificarea şi completarea Ordonanţei Guvernului nr.70/2002 privind administrarea unităţilor sanitare publice de interes judeţean şi local  ( PLX nr.562/2004 ) , adoptat de Senat în şedinţa din 16 septembrie 2004.

La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/2009 din 22.09.2004, avizul Consiliului Legislativ nr.1391/20.08.2004,  precum şi punctul de vedere al Ministerului Sănătăţii nr.43802/22.09.2004.

Prezentul proiect de lege are ca obiect de reglementare modificarea şi completarea Ordonanţei Guvernului nr.70/2002 privind administrarea unităţilor sanitare publice de interes judeţean şi local, în vederea trecerii unor unităţi de asistenţă medico-socială din subordinea consiliilor locale ale comunelor în subordinea consiliilor judeţene. Astfel, pentru optimizarea funcţionării acestor instituţii era necesară crearea unui cadru legislativ adecvat, care să le sigure o mai bună finanţare.
Având în vedere numeroasele solicitări ale consiliilor judeţene de înfiinţare a unor unităţi proprii, care să acorde majoritar servicii medicale ambulatorii şi spitaliceşti, prin ordonanţă se prevede posibilitatea înfiinţării a unor unităţi multifuncţionale, denumite centre de sănătate multifuncţionale prin reorganizarea unor unităţi sanitare, secţii sau compartimente, precum şi prin amplasarea acestora în fostele locaţii ale spitalelor dezafectate, în subordinea direcţiilor de sănătate publică, urmând a fi preluate de consiliile judeţene sau consiliile locale.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului. 

2. În raport de obiectul şi conţinutul său, proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 29.09.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. La dezbaterea proiectului de lege au participat ca invitaţi, în conformitate cu prevederile art.52 din Regulamentul Camerei Deputaţilor : domnul Nimara Vasile, consilier al ministrului sănătăţii şi doamna Tănase Doiniţa, director adjunct la Direcţia strategie şi structuri sanitare din cadrul Ministerului Sănătăţii .

5. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Titlul legii

“Lege privind aprobarea Ordonanţei Guvernului nr.78/2004 pentru modificarea şi completarea Ordonanţei Guvernului nr.70/2002 privind administrarea unităţilor sanitare publice de interes judeţean şi local ”


Nemodificat.



Camera Deputaţilor.

2.
Articol unic
“Articol unic. – Se aprobă Ordonanţa Guvernului nr.78 din 19 august 2004 pentru modificarea şi completarea Ordonanţei Guvernului nr.70/2002 privind administrarea unităţilor sanitare publice de interes judeţean şi local, adoptată în temeiul art.1 pct.IV.6 din Legea nr.291/2004 privind abilitarea Guvernului de a emite ordonanţe , şi publicată în Monitorul Oficial al României, Partea I, nr.795 din 27 august 2004, cu următoarele modificări şi completări :”


Nemodificat.



Camera Deputaţilor.

3.
____
“(5) Terenurile şi clădirile în care îşi desfăşoară activitatea spitalele clinice şi spitalele universitare sunt parte integrantă a domeniului public al judeţelor, municipiilor şi sectoarelor municipiului Bucureşti şi se dau în administrarea unităţilor sanitare respective prin hotărâre a consiliului judeţean, municipal sau local al sectoarelor municipiului Bucureşti, după caz.”

( text ordonanţă)
Se propune să se introducă un nou punct, în legea de aprobare, ca pct.1, cu următorul  cuprins:

“1. La articolul I punctul 1, alineatul (5) al articolului 1 va avea următorul cuprins:

“(5) Terenurile şi clădirile în care îşi desfăşoară activitatea spitalele clinice şi spitalele universitare sunt parte integrantă a domeniului public al judeţelor, municipiilor şi sectoarelor municipiului Bucureşti şi se dau în administrarea unităţilor sanitare respective prin hotărâre a consiliului judeţean, municipal sau local al sectoarelor municipiului Bucureşti, după caz. Consiliile judeţene, municipale sau locale ale sectoarelor municipiului Bucureşti nu pot percepe taxe şi chirii asupra terenurilor şi clădirilor în care îşi desfăşoară activitatea spitalele clinice şi spitalele universitare.”
Autori: Comisia pentru sănătate şi familie.
Pentru buna funcţionare şi protejarea intereselor acestor categorii de spitale care acordă asistenţă medicală de înaltă performanţă atât în teritoriu cât şi în extrateritoriu.


Camera Deputaţilor.

4.
Pct.1
“1. La articolul I punctul 2, alineatul (6) va avea următorul cuprins:

“(6) Unităţile de asistenţă medico-socială înfiinţate prin hotărâri ale consiliilor locale comunale trec în responsabilitatea administrativă şi financiară a consiliilor judeţene, dacă consiliile locale respective nu hotărâsc altfel, asumându-şi obligaţiile de finanţare.”

( text proiect de lege)


Pct.1 devine pct.2.

Nemodificat.
Prin renumerotare.
Camera Deputaţilor.

5.
Pct.2
“2. La articolul I punctul 3, alineatele (3) şi (5) ale articolului 52 vor avea următorul cuprins:

“(3) Finanţarea centrelor de sănătate multifuncţionale se asigură din venituri proprii, precum şi din sume acordate de la bugetul de stat şi bugetele locale.

…………………………………

(5) De la bugetul de stat se acordă sume prin bugetul Ministerului Sănătăţii .”

( text proiect de lege)


Pct.2 devine pct.3.

Nemodificat.
Prin renumerotare.
Camera Deputaţilor.


În cursul dezbaterilor nu  s-au înregistrat amendamente respinse.
                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

